Automatic for the People

**Automatic for the People** on vuonna 1992 julkaistu R.E.M:n kahdeksas studioalbumi. 

Alkuperäisenä ajatuksena oli tehdä enemmän rock-suuntautunut levy kuin edellisestä *[[Out of Time]]sta*, mutta tuloksena oli kuitenkin keskitempoinen ja akustispainotteinen albumi, josta tuli yhtyeen toistaiseksi myydyin ja arvostetuin levy - ja jälleen ilman maailmankiertuetta kuten edellisellä albumillakin. Yhtye antoi ainoastaan radioasemahaastatteluja loka-marraskuussa 1992. Albumi sai nimensä athenslaisen lounasravintolan Weaver D’s Delicious Fine Foodsin motosta *Automatic for the people*.

Led Zeppelinin entinen basisti John Paul Jones teki uransa toiset jousisovitukset tälle levylle. Hän oli mukana lauluilla ”Drive”, ”The Sidewinder Sleeps Tonite”, ”Everybody Hurts” ja ”Nightswimming”.

Albumilta klassikkohiteiksi ovat nousseet ”Everybody Hurts”, ”Drive” ja Andy Kaufman -tribuutti ”Man on the Moon”.  Edellisvuoden Out of Timen ja ”Losing My Religion”  -hitin vanavedessä Automatic for the People nousi Yhdysvaltojen albumilistalla toiseksi myyden siellä yli neljä miljoonaa kappaletta. Isossa-Britanniassa levy oli useita viikkoja listaykkösenä. Suomessa albumi oli parhaimmillaan kakkosena.

Vuonna 1997 Automatic for the People valittiin HMV:n, Channel 4:n, *[[The Guardian]]in* ja Classic FM:n järjestämässä Vuosituhannen musiikki -äänestyksessä kaikkien aikojen 18. parhaaksi albumiksi. Vuonna 1998 *[[Q (lehti)|Q]]*-lehden lukijat valitsivat sen kolmanneksi. Vuonna 2003 albumi oli *[[Rolling Stone]]n* 500 suurimman levyn listalla sijalla 247.

## Kappalelistaus

Kaikki kappaleet Berry, Buck, Mills ja Stipe.

# ”Drive” &ndash; 4:31
# ”Try Not To Breathe” &ndash; 3:50
# ”The Sidewinder Sleeps Tonite” &ndash; 4:06
# ”Everybody Hurts” &ndash; 5:17
# ”New Orleans Instrumental No. 1” &ndash; 2:13
# ”Sweetness Follows” &ndash; 4:19
# ”Monty Got a Raw Deal” &ndash; 3:17 (”Monty” viittaa Montgomery Cliftiin)
# ”Ignoreland” &ndash; 4:24
# ”Star Me Kitten” &ndash; 3:15
# ”Man on the Moon” &ndash; 5:13
# ”Nightswimming” &ndash; 4:16
# ”Find the River” &ndash; 3:50

## Singlet

## Soittajat

*Bill Berry &ndash; rummut, lyömäsoittimet
*Peter Buck &ndash; kitara
*Mike Mills &ndash; basso
*Michael Stipe &ndash; laulu

*Scott Litt &ndash; huuliharppu, kontrabassoklarinetti
*John Paul Jones &ndash; jousi- ja orkesterisovitukset
**George Hanson &ndash; kapellimestari (kappaleet #1, #3, #4 ja #11)
**Knox Chandler &ndash; sello (#1, #3, #4 ja #11)
**Kathleen Kee &ndash; sello(#1, #3, #4 ja #11)
**Daniel Laufer &ndash; sello(#1, #3, #4 ja #11)
**Elizabeth Murphy &ndash; sello(#1, #3, #4 ja #11)
**Denise Berginson-Smith &ndash; viulu (#1, #3, #4 ja #11)
**Lonnie Ditzen &ndash; viulu (#1, #3, #4 ja #11)
**Patti Gouvas &ndash; viulu (#1, #3, #4 ja #11)
**Sandy Salzinger &ndash; viulu (#1, #3, #4 ja #11)
**Sou-Chun Su &ndash; viulu (#1, #3, #4 ja #11)
**Judy Taylor &ndash; viulu (#1, #3, #4 ja #11)
**Paul Murphy &ndash; alttoviulu (johtaja) (#1, #3, #4 ja #11)
**Reid Harris &ndash; alttoviulu (#1, #3, #4 ja #11)
**Heidi Nitchie &ndash; alttoviulu (#1, #3, #4 ja #11)
**Deborah Workman &ndash; oboe (#1, #3, #4 ja #11)

## Myynti

## Lähteet

## Aiheesta muualla

### Arvosteluja

* All Music Guide 
* Nude as the News